ПАЭТЭСА Ганна ЗІНКЕВІЧ, новая кніга якой “Пяшчота позніх хрызантэм” вось-вось з’явіцца ў свет, нарадзілася ў вёсцы Догі Шчучынскага раёна. Пасля заканчэння філфака Гродзенскага педагагічнага інстытута імя Янкі Купалы тры дзясяткі гадоў працавала настаўніцай беларускай мовы і літаратуры ў Мярэцкаўскай базавай школе на Глыбоччыне. Напамяць чытае “Новую зямлю” Якуба Коласа, “Яўгенія Анегіна” Аляксандра Пушкіна і іншыя вялікія творы. У свой час сустракалася з вядомымі беларускімі паэтамі і пісьменнікамі — Піменам Панчанкам, Максімам Танкам, Васілём Быкавым, Еўдакіяй Лось, Рыгорам Барадуліным, якія добра гаварылі пра яе творчасць. А сёння Ганна Зінкевіч і сама член Саюза пісьменнікаў Беларусі. У 2006 годзе ў выдавецтве “Кнігазбор” выйшаў зборнік вершаў аўтаркі “Шляхам любові”.